पाएं अपने शहर की ताज़ा ख़बरें और फ्री ई-पेपरडाउनलोड करें
सिकंदरा युवाओं को निशुल्क कोरोना वैक्सीन को लेकर महिला एवं बाल विकास मंत्री ममता भूपेश ने मुख्यमंत्री सहायता कोष में विधायक कोष से एक करोड़ रुपये देने की घोषणा की है। मंत्री भूपेश ने बताया कि राजस्थान सरकार ने 1 मई से 18 वर्ष से ऊपर के युवाओं को निशुल्क कोरोना वैक्सीन लगाने की शुरुआत की है। इसके लिए समस्त राशि राज्य सरकार द्वारा वहन की जा रही है। मंत्री भूपेश ने कहा कि मुख्यमंत्री अशोक गहलोत द्वारा कुशल रणनीति के तहत युवाओं को निशुल्क वैक्सीन की उपलब्धता उनकी अनुकरणीय पहल है।
विधायक ने ऑक्सीजन के लिए दिए 15 लाख रुपए दौसा | जिला चिकित्सालय की व्यवस्थाओं को लेकर एक अति आवश्यक समीक्षा बैठक कलेक्ट्रेट में कलेक्टर पीयुष समारिया की अध्यक्षता में हुई। इसमें विधायक मुरारी लाल मीणा ने अपने कोटे से 15 लाख रुपए ऑक्सीजन सिलेंडर व अन्य उपकरण खरीदने के लिए देने की घोषणा की। मरीजों के लिए बेड एवं ऑक्सीजन सिलेंडर के रेगुलेटर क्रय करने के लिए मान गंज व्यापार एसोसिएशन अध्यक्ष राकेश चौधरी ने संघ के सहयोग से 50 बेड के गद्दे व 25 रेगुलेटर देने की घोषणा की। राकेश चौधरी ने बताया कि दौसा के भामाशाहों ने इसके लिए आर्थिक सहयोग की घोषणा की है।
इनमें हरि सर्राफ, जुगल सिंह, बालकिशन आकड, रामअवतार सैनी, राम मनोहर आकड, बसंत सराफ, कैलाश सोनी, ट्रक यूनियन अध्यक्ष हीरालाल गुप्ता, सुरेश चंद राजेंद्र कुमार बुधवारिया, घनश्याम जायसवाल, चंद्रमोहन जायसवाल हैं।विधायक मुरारीलाल मीणा ने जिला चिकित्सालय के कोरोना वार्डो का एवं व्यवस्थाओं का निरीक्षण किया। एसडीएम संजय गोरा, एमआरएस सदस्य घनश्याम भांडारेज, मीडिया प्रभारी उमाशंकर बनियाना, नरेंद्र जैमन, सीएमएचओ मनीष चौधरी, पीएमओ सी एल मीणा ने कोरोना प्रभारी डॉ आरडी मीना से व्यवस्थाओं के बारे में बातचीत की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva zho_Hant eng_Latn